
שינויים בתקציב לשנת 2007

נכחו:

חברי הוועדה:
יעקב ליצמן – היו"ר

חיים אורון

יצחק וקנין

שלי יחימוביץ

אמנון כהן

ניסן סלומינסקי

מוזמנים:
אריאל קטן

- משרד האוצר



מאיר בינג

- משרד האוצר



נופיה בכר

- מנהלת אגף לתכנון ומדיניות, המשרד לתשתיות 






  הלאומיות

ייעוץ משפטי:
שגית אפיק



אפרת קוצ'ינסקי

יועצת כלכלית:
סמדר אלחנני

מנהל הוועדה:
טמיר כהן

רשמה וערכה:
אהובה שרון – חבר המתרגמים בע"מ

שינויים בתקציב לשנת 2007

היו"ר יעקב ליצמן:


אני מחדש את ישיבת ועדת הכספים.

פנייה מספר 11 – 60 מיליון שקלים.

ניסן סלומינסקי:


מה זה הסכם קואליציוני לשנת 2005? זה כתוב בפירוט.

אריאל קטן:


יש הסכם קואליציוני עם סיעת ש"ס להוספת 60 מיליון שקלים למבני דת.

היו"ר יעקב ליצמן:


אם כן, מדובר בשנת 2006. 

מאיר בינג:


זאת טעות סופר.

חיים אורון:


אני אצביע נגד. יש פה ארבע טעויות: האחת, 2005 - היא הטעות הקטנה ביותר. השנייה -לא כתוב למה, השלישית - אין משרד, הרביעית - הוצאות שונות. יש גבול לבדיחה שעושים מאתנו.

היו"ר יעקב ליצמן:


בתחילת השנה, לקראת הצגת התקציב, כל הכספים הקואליציוניים, כולל תמיכה בישיבות, נכנס לסעיף 13 במשרד האוצר. זה סעיף מיוחד. הנוהל הוא שכאשר רוצים להעביר כסף, מעבירים את זה לשם לסעיף הרלוונטי.

חיים אורון:


זה לא מה שכתוב כאן.

היו"ר יעקב ליצמן:


זה מה שכתוב כאן.

חיים אורון:


אתה מעביר מהרזרבה להוצאות שונות. זה לא בהוצאות שונות. זה נלקח מהרזרבה להוצאות שונות.

היו"ר יעקב ליצמן:


ההסכם הקואליציוני אומר את זה. הוא מפרש את זה בהסכם הקואליציוני. אתה יכול להתנגד ואתה יכול לתמוך. רצינו לדעת להיכן הולך הכסף ולפני הישיבה קיבלתי את חלוקת משרד השיכון בדצמבר 2006. 

ניסן סלומינסקי:

הרוב זה לרפורמים.

חיים אורון:


אני יכול לקבל את הנייר הזה?

היו"ר יעקב ליצמן:


כן.

שלי יחימוביץ:


למה אנחנו לא מקבלים עותק מזה?

היו"ר יעקב ליצמן:


תקבלי מה שאת רוצה. אני בכלל לא מצביע על זה כי זה שיכון ולא שייך אליי.

ניסן סלומינסקי:


מקווה רפורמי.

חיים אורון:


יש 16 מיליון ולא 30 מיליון  ולא 60 מיליון.

היו"ר יעקב ליצמן:


אמרתי שזה משתלב עם זה. בשיכון זה כבר עבר.

חיים אורון:


תגיד לי לאן הולכים 60 מיליון שקלים.

היו"ר יעקב ליצמן:


יש שני סוגי כספים. יש סוג כסף שמונח במשרד השיכון שהוא חילק, ואחר כך בקואליציה החדשה גם איציק כהן קיבל כסף והוא משלים את זה. זה מה שהיה בשיכון. כרגע איציק כהן מחלק. אני מציע להצביע.


מי בעד אישור פנייה 11?

ה צ ב ע ה

בעד – 4

נגד – 1

פנייה מספר 11 – אושרה

חיים אורון:


רביזיה.

היו"ר יעקב ליצמן:


מי בעד הרביזיה?

ה צ ב ע ה

הרביזיה לא אושרה

פנייה מספר 22 עד 24 – תשתיות

נופיה בכר:


קיבלנו תוספת למשרד האוצר. חלק מהתוספת יאפשרו לתמוך במכוני מחקר שעלו אצלכם בדיון.

חיים אורון:


מה מזה הולך לאילת?

נופיה בכר:


תסתכל בחלק התחתון. מענקים למוסדות מחקר, איתור ססמי, אלה שני מכונים שאנחנו מתקצבים אותם.

היו"ר יעקב ליצמן:


מה שמעניין את חבר הכנסת אורון אלה מענקים למוסדות מחקר.

נופיה בכר:


זה בערך חצי-חצי, כי זה תחת אותו סעיף.

חיים אורון:


לכמה זה יגיע עכשיו עם החצי?

נופיה בכר:


פחות ממה שהם קיבלו בשנה שעברה.

שלי יחימוביץ:


למה?

נופיה בכר:


במישור אחר אנחנו מקווים להשיג עוד מיליון וחצי נוספים, אבל לא במקרה הזה. יש תכנון במשרד האוצר שנקבל מיליון וחצי על חשבון כספים שהשארנו בשנה שעברה.

שלי יחימוביץ:


לא הגענו לסך 8 מיליון?

היו"ר יעקב ליצמן:


לא.

שלי יחימוביץ:


הגענו למסקנה שחסר.

היו"ר יעקב ליצמן:


נכון, אמרנו שחסר.

ניסן סלומינסקי:


מה זה הוצאות פיתוח אחרות? אני לא מבין למה הם צריכים את זה. בעמוד השני נאמר שמורידים הוצאות פיתוח עוד 36.5 מיליון ואני לא מבין למה זה. אם מוציאים מהרזרבה, למה זה מופיע כאן?

נופיה בכר:


אני לא יודעת. אולי האוצר יוכל לענות.

ניסן סלומינסקי:


אני לא מבין מה זה. ראשית, לא צריך את זה, ושנית, אני לא מבין מה זה.

מאיר בינג:


המקור הוא לא מהרזרבה הכללית אלא הוא מסעיף אחר שזה עובר דרך הרזרבה.

ניסן סלומינסקי:


גם מהרזרבה יש הורדה.

חיים אורון:


מורידים מהשקעות, מעבירים לרזרבה ומהרזרבה מעבירים אליהם.

היו"ר יעקב ליצמן:


מי בעד אישור פנייה 22 עד 24?

ה צ ב ע ה

פנייה מספר 22 עד 24 – אושרה

פנייה מספר 17 – שירותי דת

אריאל קטן:


בהסכם הקואליציוני עם סיעת ש"ס נוספו 85 מיליון שקלים בהרשאה להתחייב בנושא של מבני דת. כיוון שאנחנו עושים זאת בצורה מסודרת ומאורגנת, זה אורך זמן רב. יש קריטריונים ויש בדיקות. מאחר שזה אורך זמן רב לרשות הארצית לשירותי דת, קיבלנו אישור למשוך את זה לשנת 2007 וכאן מדובר בהעברה של כל הסכום מ-2006 לשנת 2007.  פרסמנו בסוף 2006 את הבקשות.

חיים אורון:


איפה הרשימה?

אריאל קטן:


אני  יכול לתת לך אבל פרסמנו את הקריטריונים באתר האינטרנט ואפשר להוריד אותם משם. הקריטריונים הם שוויוניים, מסודרים, מאושרים על ידי כל הגורמים.

קריאה:


הקבלן שזכה בזמנו במשרד הדתות, שהואשם בשחיתות, בסוף משרד השיכון הוסיף לו כמעט 10 מיליון שקלים.

היו"ר יעקב ליצמן:


מי בעד אישור פנייה 17?

ה צ ב ע ה

פנייה מספר  17 – אושרה

פנייה מספר 19 – בנימין נתניהו, ראש-הממשלה לשעבר, 260 אלף שקלים

מאיר בינג:


יועץ לראש-הממשלה לשעבר בנימין נתניהו, בהתאם להחלטת ועדת הכספים מלפני כחודש.

היו"ר יעקב ליצמן:


מי בעד אישור פנייה 19?

ה צ ב ע ה

בעד – 4

נגד - 1

פנייה מספר 19 – אושרה

פנייה מספר 20 – הנהלת בתי המשפט

מאיר בינג:


בתקציב פיתוח תמיד צריך תקציב הרשאה אבל עקב טעות טכנית לא תקצבנו את ההרשאה בתקצוב של ההרשאה במחשוב ובבינוי בבתי המשפט כאשר רוב הכסף הוא בבנוי ומחשוב.


בתי הדין הרבניים מתוקצבים בבסיס. יש לנו 5 מיליון שקלים למערכת מחשוב חדשה. זו מערכת של 20 מיליון שקלים והם מתוקצבים על פני כמה שנים. מדובר ב-5 מיליון לשנה במשך 4 שנים. סך הכול 20 מיליון שקלים.

חיים אורון:


הוצאתם אותי מהחדר כדי לאשר לראש-הממשלה לשעבר. למה זה 260 אלף שקלים בשנה?

מאיר בינג:


הרכב הוא 40 אלף. זה לא רכב צמוד אלא החזר הוצאות רכב.

חיים אורון:

כמה עולה עוזר פרלמנטארי בכנסת?

מאיר בינג:

השכר הוא בהתאם  לרמה המקובלת. כאן התקצוב הוא לפי הערכות ויכול להיות הוא יקבל פחות. הוא לא יקבל את זה. למיטב ידיעתי, לפי מה שהציגו לי במשרד ראש-הממשלה, משכורתו של עוזר פרלמנטארי היא בסביבות ה-18 אלף שקלים עלות שכר של המעביד לחודש.

חיים אורון:


מה פתאום? על מה אתה מדבר?

מאיר בינג:


מי שקובע את הדרגה ואת התקן זו הנציבות ולפי זה הוא יועסק. הוא מועסק דרך משרד ראש-הממשלה.

היו"ר יעקב ליצמן:


מי בעד אישור פנייה 20?

ה צ ב ע ה

פנייה מספר 20 – אושרה

הישיבה ננעלה בשעה 12:50.
